
Od same pojave šiizma u prvom stoljeću po Hidžri, učenjaci islama su, 
temeljeći svoje stavove na Kur'anu, sunnetu Allahovog Poslanika, 
sallallahu alejhi ve sellem, i konsenzusu muslimana, pojašnjavali 
status šiitskog pravca i upućivali su muslimane kako da se ophode 
prema njegovim sljedbenicima. Među tim učenjacima bio je i naš 
imam Ebu Hanifa, Allah mu se smilovao i u Džennetu ga na visokom 
mjestu nastanio. 

Budući da se kod nas, pripadnika pravne škole ovog velikana, često 
javljaju nedoumice u pogledu odnosa prema šiizmu i njegovim 
sljedbenicima, a uzimajući u obzir važnost teme, valjalo je na jednom 
mjestu objasniti i navesti njegove stavove i ukazati na kur'ansko- 
hadiske tekstove na kojima su isti utemeljeni, koji se o ovom pitanju nisu nimalo razlikovali od 
stavova ostalih imama i učenjaka islama. 

Prije negoli navedemo dio naučne zaostavštine ovog imama o ovom pitanju, važno je istaći da 
postoje dvije stvari vezane za vjerovanje u pogledu ashaba: 

Prva je njihova vrijednost i važnost u islamu, a koja se primarno ogleda u četiri stvari: 

1) Ashabi su prvi povjerovali u Allahovog Poslanika, sallallahu alejhi ve sellem, i sve ono sa čime 
ga je Uzvišeni Allah poslao. 

2) Allah ih je izabrao da budu svjedoci objave Allahovom Poslaniku, sallallahu aljhi ve sellem. 

3) Oni su svojim životima i imecima branili Allahovu vjeru kada je to bilo najpotrebnije, za 
vrijeme života Poslanika, sallallahu alejhi ve sellem, i nakon njegove smrti. 

4) Oni su kao svjedoci objave istu tu objavu prenijeli nakon njegove smrti. 

Druga je hilafet, odnosno namjesništvo ashaba nakon smrti Allahovog Poslanika, sallallahu 
alejhi ve sellem, najprije Ebu Bekra es-Siddika, zatim Omera b. Hattaba, potom Osmana b. 
Affana, te Alije b. Ebu Taliba, radijallahu anhum. Hilafet je općenito imao i ima dvije osnovne 
zadaće, a to su očuvanje vjere i upravljanje ovosvjetskim stvarimajll 

Uvidjet ćemo kako su navedene stvari, s jedne strane, naglašene kod imama Ebu Hanife, a i 
kako, s druge strane, šiiti i oni koji su zastranili u pogledu ashaba negiraju te stvari. 



Vrijednost ashaba kod imama Ebu Hanife, Allah mu se smilovao 


Vrijednost ashaba općenito 

Prenoseći vjerovanje imama Ebu Hanife i dvojice njegovih učenika, imam Tahavi u svojoj 
Poslanici o vjerovanju kaže: "Volimo sve ashabe Allahovog Poslanika, sallallahu alejhi ve sellem, 
i ne pretjerujemo u Ijubavi prema bilo kojem od njih, i ne odričemo se nijednog od njih. Mrzimo 
onoga ko ih mrzi i ko ih ne spominje po dobru. Mi njih spominjemo samo po dobru. Vjerujemo 
da je Ijubav prema njima vjera (dln), vjerovanje (iman) i dobročinstvo (ihsan). Mrziti njih, to je 
nevjerstvo, licemjerstvo i nepravda."[2] 

Na ovakvo vjerovanje upućuju sljedeći ajeti i hadisi: 

Kaže Uzvišeni Allah: "Allah je zadovoljan prvim muslimanima, muhadžirima i ensarijama i svima 
onima koji ih slijede dobra djela čineći, a i oni su zadovoljni Njime; za njih je On pripremio 
džennetske bašče kroz koje će rijeke teći, i oni će vječno i zauvijek u njima boraviti. To je veliki 
uspjeh."[3j 

"I siromašnim muhadžirima koji su iz rodnog kraja svoga protjerani i imovine svoje lišeni, koji 
žele da Allahovu milost i naklonost steknu, i Allaha i Poslanika Njegova pomognu -to su, zaista, 
pravi vjernici - onima koji su Medinu za življenje izabrali i domom prave vjere još prije njih je 
učinili."[41 

Enes b. Malik, radijallahu anhu, prenosi od Allahovog Poslanika, sallallahu alejhi ve sellem, da je 
rekao: "Znak vjerovanja je Ijubav prema ensarijama, a znak licemjerstva je mržnja prema 
ensarijama."[5l 

Bera b. Azib, radijallahu anhu, prenosi da je Allahov Poslanik, sallallahu alejhi ve sellem, rekao: 
"Ensarije voli samo vjernik, a mrzi ih samo licemjer. Ko ih bude volio, i Allah će njega voljeti, a ko 
ih bude mrzio, i Allah će njega mrziti."[61 

Abdullah b. Mesud, radijallahu anhu, kaže da je Allahov Poslanik, sallallahu alejhi ve sellem, 
rekao: "Najbolji Ijudi u mom ummetu jesu moji ashabi."[7l 

Komentirajući dio navedenih riječi: "I ne pretjerujemo u Ijubavi prema bilo kojem od njih", Ibn 
Ebu 'lzz el-Hanefi kaže: "Mi ne pretjerujemo u Ijubavi prema ijednom od njih kao što to rade 
šiiti, jer bismo tako bili nepravedni, a Allah kaže: '0 sljedbenici Knjige, ne pretjerujte u svojoj 

vjeri...'[81"M 

A komentirajući navod Tahavije: "I ne odričemo se nijednog od njih", Ibn Ebu 'lzz kaže: "Kao što 
to čine rafidije (šiiti). Kod njih ne postoji privrženost niti odricanje, odnosno kod njih se ne mogu 
voljeti članovi porodice Allahovog Poslanika, sallallahu alejhi ve sellem, sve dok se ne odrekne 
Ebu Bekra i Omera, radijallahu anhuma Sljedbenici sunneta (ehlus-sunnet) privrženi su svakom 
od njih."[10] 



Tahavijin navod: "Mrzimo onoga ko ih mrzi i ko ih ne spominje po dobru", odnosi se na dvije 
skupine: šiite i haridžije. Г1П Ovo je potvrda prethodnom navodu da "volimo sve ashabe" i 
prirodni je rezultat te Ijubavi koji je utemeljen na navedenim kur'ansko-hadiskim tekstovima. 

U svom poznatom djelu EI-Fikhul-ekber, imam Ebu Hanifa, Allah mu se smilovao, kaže: "Ashabe 
spominjemo samo po dobru" [12j, a u djelu EI-Fikhul-ebsat veli: "Mi se ne odričemo nikoga od 
ashaba, niti stajemo na stranu jednih ashaba protiv drugih." [13j 

Prethodio je sličan navod od Tahavija. 

Navod da "vjerujemo da je Ijubav prema njima vjera (dln), vjerovanje (iman), i dobročinstvo 
(ihsan)", plod je primjene navedenih ajeta i hadisa. [14j 

Na istu temu prenosi se od Abdullaha b. Mugeffela, radijallahu anhu, da je Allahov Poslanik, 
sallallahu alejhi ve sellem, rekao: "Allahom vas upozoravam u pogledu svojih ashaba, nemojte iz 
uzimati za metu (za vrijeđanje i psovanje); ko ih bude volio - to je zbog toga jer ih ja volim, a ko 
ih bude mrzio - mrzi ih zato što mene mrzi, a ko ih bude uznemiravao - taj mene uznemirava, a 
ko mene uznemirava, taj uznemirava Uzvišenog Allaha, a ko uznemirava Allaha, približila mu se 
Njegova kazna." [15l 

Riječi iz Tahavijske poslanice : "Mrziti njih (ashabe), to je nevjerstvo, licemjerstvo i nepravda", su 
objašnjenje za maločas navedeno, a to je da je "Ijubav prema njima vjera, vjerovanje i 
dobročinstvo". 

Tahavi u svojoj poslanici navodi da je vjerovanje imama Ebu Hanife da "onaj ko bude lijepo 
pričao o ashabima Allahovog Poslanika, sallallahu alejhi ve sellem, i njegovim suprugama, koje 
su čiste od bila kakve nevaljalštine, i njegovim potomcima koji su čistunci - takav je čist od 
svake vrste licemjerstva." [161 

Također se prenosi da je naš imam rekao: "Jedan čas koji je neki ashab proveo sa Allahovim 
Poslanikom, sallallahu alejhi ve sellem, bolji je nego cijeli život nekog od nas, ma koliko dugo 
živio." [17l 

Slično ovome se prenosi od ashaba Abdullaha b. Omera, radijallahu anhuma, koji je rekao: 
"Nemojte vrijeđati ashabe Muhammeda, sallallahu alejhi ve sellem, jedan njihov čas (proveden 
sa Poslanikom, sallallahu alejhi ve sellem) bolji je nego što neko od vas može uraditi cijeli svoj 
život." [181 

Vrijednost četverice halifa Ebu Bekra es-Siddika, Omera b. Hattaba, Osmana b. Affana i Alije b. 
Ebu Taliba 

U svojoj poslanici El-Vesijja, imam Ebu Hanifa, Allah mu se smilovao, kaže: "Mi potvrđujemo da 
je nakon našeg Poslanika, sallallahu alejhi ve sellem, najbolji u ovom ummetu Ebu Bekr, zatim 
Omer, zatim Osman, a zatim Alija, Allah neka je zadovoljan njima." [191 











Također se prenosi od našeg imama da je rekao: "I deseterica koje je spomenuo Allahov 
Poslanik, sallallahu alejhi ve sellem, i koje je obradovao Džennetom, svjedočimo da će oni biti u 
Džennetu, kao što im je to posvjedočio Allahov Poslanik, sallallahu alejhi ve sellem, [201 a ono 
što je on rekao, to je istina. To su Ebu Bekr, Omer b. Hattab, Osman b. Affan, Alija b. Ebu Talib, 
Talha b. Ubejdullah, Zubejr b. Avvam), Sa'd b. Ebu Vekkas, Seid b. Zejd, Abdurrahman b. Avf, 
Ebu Ubejda b. Džerrah, koji je povjerenik ovog ummeta, Allah neka je zadovoljan njima."[21] 

Abdullah b. Omer, radijallahu anhuma, kaže: "Za vrijeme Allahovog Poslanika, sallallahu alejhi 
ve sellem, smatrali smo da je najbolji Ebu Bekru, zatim Omer, a zatim Osman, radijallahu 
anhum." [221 

Prenosi se od Muhammeda b. el-Hanefijje, da je rekao: "Upitao sam svog oca (Aliju b. 
Ebu Taliba): 'Ko je najbolji čovjek nakon Allahovog Poslanika, sallallahu alejhi ve sellem?', a on 
odgovori: 'Ebu Bekr.' Upitao sam: 'A potom?' 'Potom Omer', odgovorio je. Bojao sam se da će 
zatim reći da je najbolji Osman pa sam rekao: 'A potom si ti najbolji?' 'Ja nisam ništa do jedan 
običan musliman', odgovorio je." [231 

Prenosi se od Sa'da b. Ebu Vekkasa, radijallahu anhu, da je Allahov Poslanik, sallallahu 
alejhi ve sellem, rekao Aliji b. Ebu Talibu: "Zar nisi zadovoljan da kod mene budeš kao što je 
Harun bio kod Musaa, s tim da poslije mene nema vieroviesnika?" [241 

Drugo: Hilafet, redoslijed halifa nakon Allahovog Poslanika, sallallahu alejhi ve sellem, i 
njihova vrijednost kod imama Ebu Hanife, Allah mu se smilovao 

U djelu EI-Fikhul-ekber, imam Ebu Hanifa, Allah mu se smilovao, kaže: "Najvredniji čovjek, nakon 
poslanika i vjerovjesnika, jeste Ebu Bekr es-Siddik, pa Omer b. Hattab el-Faruk, zatim Osman b. 
Affan Zunnurejn, a onda Alija b. Ebu Talib, Allah njima bio zadovoljan. To su bili pobožni Ijudi, 
čvrsti u istini. Mi sve njih slijedimo i smatramo ih našim velikanima." [25l 

Tahavi u svojoj poslanici o vjerovanju navodi potvrdu za ovo prenoseći od imama i njegove 
dvojice učenika da su vjerovali: "Hilafet poslije Allahovog Poslanika, sallallahu alejhi ve sellem, 
potvrđujemo najprije Ebu Bekr es-Siddiku, radijallahu anhu, vjerujući da je on najbolji i dajući 
mu prednost u odnosu na sav ostali ummet, potom Omeru b. Hattabu, radijallahu anhu, potom 
Osmanu, radijallahu anhu, a potom Aliji b. Ebu Talibu, radijallahu anhu; oni su ispravne halife i 
upućeni imami." [261 

Naš imam, Allah mu se smilovao, znao je voditi diskusije o tome ko je bio najpreči za hilafet 
nakon Vjerovjesnika, sallallahu alejhi we sellem. Tako je jednom prilikom rekao: "Mi kažemo da 
je to pravo imao Ebu Bekr es-Siddik, a Alija se tome pokorio i priznao mu to pravo, iako je bio 
najjači čovjek, a vi kažete da je to pravo pripadalo Aliji i da je Es-Siddik silom od njega to uzeo, 
te je zbog toga bio najžešći čovjekjer je uzeo njegovo pravo nasilu, bez predaje." [27l 

Osnova za hilafet - namjesništvo Ebu Bekra, radijallahu anhu, nakon smrti Allahovog 
Poslanika, sallallahu alejhi ve sellem, nalazi se u vjerodostojnim hadisima. 










Od Džubejra b. Mut'ima, radijallahu anhu, prenosi se da je rekao: "Došla je jedna žena 
kod Allahovog Poslanika, sallallahu alejhi ve sellem, i on joj je rekao da dođe drugi put, a ona je 
na to upitala: 'Reci mi šta da radim ako dođem i ne nađem te?' 'Ako me ne nađeš, onda idi kod 
Ebu Bekra', rekao je Poslanik." [281 

Od Huzejfe b. El-Jemana, radijallahu anhu, prenosi se da je Allahov Poslanik, sallallahu 
alejhi ve sellem, rekao: "Slijedite dvojicu Ijudi poslije mene: Ebu Bekra i Omera." [291 

Imam Buhari zabilježio je predaju o ubistvu Omera, radijallahu anhu, o njegovoj naredbi 
da se uspostavi vijeće ashaba koji će izabrati halifu i o njihovom izboru Osmana za halifu. [301 

A nakon ubistva Osmana, ashabi su prisegu dali Aliji b. Ebu Talibu, radijallahu anhu. 

Prenosi se od Irbada b. Sarije, radijallahu anhu, da je rekao: "Jednog dana klanjali smo za 
Allahovim Poslanikom, sallallahu alejhi ve sellem. Nakon namaza okrenuo se prema nama i 
dirljivo nas je savjetovao tako da su nam se oči napunile suzama, a srca zatreperila. Na to je 
neko rekao: 'Allahov Poslaniče, ovo kao da je oproštajni savjet, pa šta nam oporučuješ?' Na to je 
rekao: 'Oporučujem vam bogobojaznost, i da slušate i pokoravate se vašem vladaru, makar bio i 
abesinski rob. Ko od vas bude poživio, vidjet će mnogo razilaženja. Tada se držite moga sunneta 
i sunneta ispravnih i upućenih halifa poslije mene, čvrsto se toga držite. I čuvajte se novina u 
vjeri, jer je svaka novina novotarija - bidat, a svaka novotarija je zabluda." [311 

Treće: Kakav odnos prema šiitima preporučuje imam Ebu Hanifa, Allah mu se smilovao 

Iz prethodnih citata možemo zaključiti da je imam Ebu Hanifa, Allah mu se smilovao, 
podučavao svoje učenike, koji će kasnije i druge podučavati, da je pitanje vjerovanja u pogledu 
ashaba izrazito važno pitanje koje se ne smije zapostaviti jer je zasnovano na mnogobrojnim 
kur'anskim ajetima, vjerodostojnim hadisima i zbog toga su ga uvrštavali u svoja djela i 
poslanice o temeljima vjerovanja. Očito je da je trebalo posebno naglašavati ova pitanja zbog 
postojanja grupacija koje su zastranile u pogledu navedene teme, a koje danas na perfidan 
način među našim muslimanima šire svoje zablude. 

Šiiti vjeruju da su, uz nekoliko izuzetaka, svi ashabi postali nevjernici nakon smrti Allahovog 
Poslanika, sallallahu alejhi ve sellem. Pored Alije b. Ebu Taliba, njegove supruge Fatime, kćerke 
Allahovog Poslanika, sallallahu alejhi ve sellem, i njihove djece Hasana i Husejna, izuzetak čine i 
Selman el-Farisi, Mikdad b. El-Esved, Ebu Zerr el-Gifari, Ammar b. Jasir, a možda njima dodaju 
još pet-šest imena. [321 Isto tako vjeruju da je Ebu Bekr, radijallahu anhu, silom uzeo hilafet od 
Alije b. Ebu Taliba, a nakon njega nepravedno je predat Omeru, a potom i Osmanu. Naravno da 
oni svoje vjerovanje ne temelje na kur'anskim ajetima ili vjerodostojnim hadisima Allahovog 
Poslanika, sallallahu alejhi ve sellem, već na navodnim predajama svojih imama. 

Oni, a među njima je i skupina dvanaestoimamija koji vladaju Iranom i koja je danas daleko 
najutjecajnija, svoje vjerovanje temelje na onome što im kažu i kako im protumače njihovi 
imami, oni koji su rekli da su svi ashabi, osim izuzetih, postali nevjernici, ali da su istovremeno 







njihovi imami na većem stepenu kod Allaha i od samih poslanika, od kojih su oni, prema 
njihovom mišljenju, učeniji i nepogrješivi, te za koje vjeruju da je ono što oni kažu na istom 
stepenu kao i ono što su rekli Allah ili Allahov poslanik Muhammed, sallallahu alejhi ve sellem. 

Budući da su poništili Kur'an i sunnet Allahovog Poslanika, sallallahu alejhi ve sellem, onda su za 
sveti tekst uzeli navodne predaje svojih nepogrješivih imama. 

Prije nekoliko godina na jednom predavanju prof. dr. Ibrahim es-Sejf upitao nas je: "Recimo da 
se vi sporite sa nekim pred sudijom i da su vaš jedini dokaz svjedoci koji mogu potvrditi da se 
nešto zaista dogodilo, šta bi se desilo da nemate svjedoke?" Naš logičan odgovor bio je: "Ne 
bismo mogli dokazati da se išta desilo." Tada nam je rekao: "To je ono zbog čega šiiti govore za 
ashabe da su oni postali otpadnici čim je Allahov Poslanik, sallallahu alejhi ve sellem, umro. 
Ashabi su svjedoci objave i ako osporite svjedoke, objava kao da se nije ni desila. I to je ono na 
što je imam Malik b. Enes, Allah mu se smilovao, ukazao govoreći o onima koji napadaju 
ashabe: 'To su Ijudi koji hoće da ospore Allahovog Poslanika, sallallahu alejhi ve sellem, ali kako 
im to nije pošlo za rukom, onda su osporili njegove ashabe da bi se za Poslanika reklo: 'On je loš 
čovjek, jer da je bio dobar čovjek, njegovi drugovi bi bili dobri liudi / ГЗЗ! " 

Kada je imam Ebu Hanifa bio upitan: "Od koga da slušam hadise?", odgovorio je: "Od svakog 
pravičnog, makar bio novotar, samo nemoj slušati od šiita, jer je osnova njihovog vjerovanja da 
su ashabi Vjerovjesnika, sallallahu alejhi ve sellem, bili u zabludi." [34j Za vrijeme tabiina, među 
kojima je bio i sam imam Ebu Hanifa, Allah mu se smilovao, osim Kur'ana, jedino su hadisi bili 
ono što smatralo naslijeđem Allahovog Poslanika, sallallahu alejhi ve sellem, pa je stoga itekako 
imalo smisla postaviti ovakvo jedno pitanje. 

Vjeru uzimati, o vjeri pitati, o njoj se savjetovati i za vjeru primati od šiita, koji smatraju 
ništavnim Kur'an i sunnet i nevjernicima smatraju one koji su svjedočili objavu posljednjem 
Allahovom Poslaniku, sallallahu alejhi ve sellem, i koji su ga životom i imetkom branili u najtežim 
trenucima, to može samo onaj ko ne samo da ne drži do Allahove Knjige, sunneta Njegovog 
Poslanika i do vjere, nego ne drži ni do sebe. 

A mi vjerujemo kao što je vjerovao i naš imam Ebu Hanifa, Allah mu se smilovao, "da je Ijubav 
prema ashabima vjera (dln), vjerovanje (iman), i dobročinstvo (ihsan) i da je mržnja prema 
njima nevjerstvo, licemjerstvo i nepravda". 


Jl] Vidjeti: Maverdi, EI-Ahkamus-sultanijja, str. 15. 

Rijad, 1992. g. 

[201 Vjerodostojne hadise o tome bilježe Ebu Davud, Sunen, br. 4649; Tirmizi, Sunen, br. 3748; 
Nesai, Es-Sunenul-Kubra, br. 8151; Ibn Madža, Sunen, br. 133; Ahmed, Musned, br. 1629, i 
mnogi drugi. 


[211 Vidjeti: Ibn Ebu 'lzz, Tahavijska akida sa komentarom, 2/728, Bejrut, 1997. g. 














[221 Hadis je bilježi Buhari, Sohih, br. 3655. 


[231 Hadis bilježi Buhari, Sahih, br. 3671. 

[241 Hadis bilježe Buhari, Sohih, br. 3706 i 4416; i Muslim, Sohih, br. 2404. 

[251 Ebu Hanifa, EI-Fikhul-ekber sa komentarom, str. 41, Emirati, 1999. g. 

[261 Pogledati: Ibn Ebu 'lzz, Tahavijska akida sa komentarom, 2/698, Bejrut, 1997. g. 

[271 Vidjeti: Kerderi, Menakibu Ebi Hanifa, str. 180. 

[281 Hadis bilježe Buhari, Sahih, br. 3659, i Muslim, Sahih, br. 2386. 

[291 Hadis bilježe Tirmizi, Sunen, br. 3662, koji je rekao da je hasen - dobar; Ibn Madža, Sunen, 
br. 97; Humejdi, Musned, br. 454; Ahmed, Musned, br. 23245, a vjerodostojnim ga je ocijenio 
Ibn Hibban uvrštavajući ga u svoj Sahih, br. 6902, te Hakim, Mustedrek, br. 4451, čiju je ocjenu 
potvrdio i Zehebi. Isto je potvrdio i Albani u djelu Sahih Sunen Ibn Madža, br. 97. 

[301 Hadis bilježi Buhari, Sahih, br. 3700, i 7207. 

[311 Hadis bilježe Ebu Davud, Sunen, br. 4607; Tirmizi, Sunen, br. 2676, i rekao je da je hasen- 
sahih; Ibn Madža, Sunen, br. 42; Ahmed, Musned, 17144; Darimi, Sunen, br. 96; Taberani, El- 
Mu'džemul-kebir, br. 617, i drugi, a vjerodostojnim su ga, pored Tirmizija, ocijenili i Ibn Hibban, 
koji ga je uvrstio u svoj Sahih, br. 5, te Hakim, Mustedrek, br. 329, sa kojim se složio i Zehebi. 

[321 Kada šiiti kažu: "Allah neka je zadovoljan njima" prilikom spominjanja ashaba, oni misle na 
spomenute ashabe. 

[331 Izjava imama Malika, Allah mu se smilovao, nalazi se u djelu: Es-Sarim el-Mesluk, str. 553. 
[341 Pogledati: El-Hatib el-Bagdadi, El-Kifaje, str. 126. 


KRAJ 















